| Grand Rapidsasangl. *Grand Rapids* |
| --- |
|              |
| *Miesto gatvė* |
|  |
| 

Grand RapidsasGrand Rapidsas

42°57′40.5″ š. pl. 85°39′20.59″ v. ilg.﻿ / ﻿42.961250°š. pl. 85.6557194°r. ilg.﻿ / 42.961250; 85.6557194﻿ (Grand Rapidsas)Koordinatės: 42°57′40.5″ š. pl. 85°39′20.59″ v. ilg.﻿ / ﻿42.961250°š. pl. 85.6557194°r. ilg.﻿ / 42.961250; 85.6557194﻿ (Grand Rapidsas) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Mičiganas Mičiganas |
|  |
| **Įkūrimo data** | 1826 m. |
|  |
| **Gyventojų** (2013) | 192 294  |
| **Plotas** | 117,25 km² |
| **Tankumas** (2013) | 1 640 žm./km² |
| **Altitudė** | 200 m |
|  |
| **Tinklalapis** | www.grcity.us |
|  **Vikiteka** | Grand Rapidsas |

**Grand Rapidsas** (angl. *Grand Rapids*) – miestas JAV, Mičigano valstijoje. Kento apygardos administracinis centras. Miestas įsikūręs prie *Grand River* upės, apie 40 km į rytus nuo Mičigano ežero. 2010 m. JAV gyventojų surašymo duomenimis, mieste gyveno 188 tūkst. žmonių.

Miestas ilgą laiką buvo baldų gamybos centru, jame veiklą tebevykdo penkios pasaulyje pirmaujančios baldų gamybos kompanijos. Plėtojama sveikatos priežiūros sektorius, informacinių technologijų, automobilių, aviacijos ir plataus vartojimo produktų gamybos pramonės.

Istorija
--------

Prieš daugiau nei 2000 metų teritorijoje gyventa Šiaurės Amerikos indėnų.

Europiečiai (misionieriai ir prekeiviai kailiais) dab. Grand Rapidso teritorijoje atsikraustė XIX a. pr. Europiečiai indėnams teikdavo metalą ir tekstilės gaminius mainais už jų kailius. Šioje vietovėje Madeline La Framboise įsteigė indėnų-europiečių prekybos postą. Vėliau jos verslas tapo Amerikos kailių kompanijos (*American Fur Company*) dalimi.

1826 m. iš Detroito kilęs Louis Campau, kuris formaliai laikomas Grand Rapidso įkūrėju, netoli *Grand* upės slenksčio pasistatė trobelę ir kalvę. Trečiajame dešimtmetyje į teritoriją pradėjo keldintis jankiai. Netoli *Plaster Creek* upelio aptikta gipso atodanga. Gipsą išgauti imta 1841 m. Jis naudotas tinkavimo gipso ir kitų sienų klojinių gamyboje. 1850 m. Grand Rapidsui suteiktas miesto statusas. Tuomet jame gyveno 2686 gyventojai. 1858 m. pro miestą nutiesta Detroito–Milvokio geležinkelio linija. 1880 m. vakariniame miesto pakrašty veiklą pradėjo pirmasis šalyje hidroelektrinis generatorius.

Grand Rapidsas buvo vienas pirmųjų šalies miestų, kuriame pradėta plėtoti automobilių pramonę. Nuo 1901 iki 1921 m. čia veikė automobilių gamintojas „Austin Automobile Company". Grand Rapidsas taip pat buvo vienas pirmųjų miestų, iš kurio vykdyti reguliarūs keleiviniai skrydžiai, kai 1926 m. oro linijų bendrovė „Stout Air Services" pradėjo skraidinti keleivius iš Grand Rapidso į Detroitą. 1945 m. Grand Rapidsas pirmasis šalyje pradėjo naudoti fluoruotą vandenį. Antrojoje XIX a. pusėje miestas tapo svarbiausiu miško ruošos centru ir pagrindiniu baldų gamybos centru visose Jungtinėse Valstijose.

Miestų partnerystė
------------------

* Japonija Omihačimanas, Japonija
* Lenkija Belsko-Biala, Lenkija
* Italija Perudža, Italija
* Meksika Sapopanas, Meksika

Miesto panorama

Šaltiniai
---------

1. ↑  „Wind and Hydropower Technologies Program: History of Hydropower". U.S. Department of Energy. 2005 m. rugsėjo 9 d. Nuoroda tikrinta 2010-01-14. `{{cite web}}`: Patikrinkite date reikšmes: `|date=` (pagalba)
2. ↑  „History". Gerald R. Ford International Airport. Nuoroda tikrinta 6 March 2010.
3. ↑  „The Furniture City". Grand Rapids Public Museum. Suarchyvuotas originalas 2010-03-05. Nuoroda tikrinta 6 March 2010. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)